

**ESHKS NOORHOBUSTE VÕISTLUSSARI 2022**

**Eesmärk:**

Anda võimalus noorhobustele eakohaseid parkuure sõites valmistuda Noorhobuste Tšempionaadiks.

**Sari toimub takistussõidus ning koosneb seitsmest etapist ja finaalist:**

|  |  |  |  |
| --- | --- | --- | --- |
|  |  | **4-aastased** | **5-aastased** |

I 30. aprill Luunja Volber 90 cm 100 cm

II 15. mai Valgeranna Kevad 90 cm 100 cm

III 22. mai Niitvälja takistussõit 90 cm 100 cm

IV 28. mai Sammuli Kevad 90 cm 100 cm

V 01. juuni Maria talu 100 cm 110 cm

VI 18. juuni Vao Karikas 100 cm 110 cm

VII 02. juuli Massu Suvi 100 cm 110 cm

FINAAL 10. juuli Perilas 100 cm 115 cm

Sarja parkuurid toimuvad eraldi võistlusklassidena spetsiaalselt noorhobustele disainitud rajal. Parkuuride artikkel 274.2, kahefaasiline (läbida mõlemad faasid, tulemus = mõlema osa karistuspunktid + II faasi aeg).

**Osavõtutingimused:**

* Vastavalt ERL’i poolt kehtestatud võistlustel osalemise tingimustele.
* 5-aastased märad, kes on poeginud 4-aastaselt, võivad võistelda aasta nooremas klassis.
* Iga hobune võib sarja arvestuses teha ühe stardi.

**Autasustamine etappidel ja finaalis:**

**Etappidel:**

Vastavalt ERL Üldmäärustikule autasustatakse 25% osalejate üldarvust, kuid mitte vähem kui viite paremat, erandkorras kuni 10 osaleja korral 3 paremat. Autasustatavatele ESHKS rosetid ja rahaline auhind 200€/150€/100€/25€/25€ jne

**Autasustamine karikasarja kokkuvõttes:**

* **4-aastased hobused** – võitjale kaelalint ning kolmele paremale rosett ja rahaline auhind 300€/200€/100€.
* **5-aastased hobused** – võitjale kaelalint ning kolmele paremale rosett ja rahaline auhind 300€/200€/100€.

**Karikasarja punktiarvestus:**

* Hobuse põhine.
* Sarja kokkuvõttes läheb arvesse 4 paremat etappi ja finaal.
* Võrdse punktisumma korral otsustab paremus finaalis.
* Punkte antakse vastavalt saavutatud kohale järgmiselt: **20, 17, 15, 13, 12, 11, 10, 9, 8, 7, 6, 5, 4, 3, 2, 2 jne.**

**Finaalis korrutatakse punktid koefitsiendiga 1,5.**

* Võistlusel kohti jagama jäänud hobused saavad võrdse arvu punkte (vastavad kohapunktid liidetakse ning jagatakse hobuste arvuga).
* Finaal on avatud kõigile 4- ja 5-aastastele hobustele, kuid sarja punktiarvestuses osalevad ainult need hobused, kes on etappidelt kogunud vähemalt kaks punkti.

Punktiarvestuse eest vastutab: Liisi Laanet, tel. 5247480, e-post: [liisi.laanet@gmail.com](mailto:liisi.laanet@gmail.com)

**Muu informatsioon:**

Kohtunikud, rajameister, sekretär, korrapidaja, ajakava, stardimaksud ja kõik muud tingimused, mis pole reguleeritud käesoleva üldjuhendiga, kinnitatakse korraldajate poolt iga etapi kohta eraldi juhendiga. Muud küsimused lahendab kohtunike kogu kohapeal.

Karikasarja kohta jooksev info - estsporthorse.ee